CELEX: 31981R1949
Language: el
Date: 1981-07-13 00:00:00
Title: Κανονισμός (ΕΟΚ) αριθ. 1949/81 τού Συμβουλίου τής 13ης Ιουλίου 1981 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»

Avis juridique important

|

31981R1949

Κανονισμός (ΕΟΚ) αριθ. 1949/81 τού Συμβουλίου τής 13ης Ιουλίου 1981 περί τροποποιήσεως τού κανονισμού (ΕΟΚ) αριθ. 2727/75 «περί κοινής οργανώσεως αγοράς στόν τομέα τών σιτηρών»  

Επίσημη Εφημερίδα αριθ. L 198 της 20/07/1981 σ. 0002 - 0002 Ισπανική ειδική έκδοση: Κεφάλαιο 03 τόμος 22 σ. 0192  Πορτογαλική ειδική έκδοση : Κεφάλαιο 03 τόμος 22 σ. 0192 

ΚΑΝΟΝΙΣΜΟΣ (ΕΟΚ) αριθ. 1949/81 ΤΟΥ ΣΥΜΒΟΥΛΙΟΥ της 13ης Ιουλίου 1981 περί τροποποιήσεως του κανονισμού (ΕΟΚ) αριθ. 2727/75 "περί κοινής οργανώσεως αγοράς στον τομέα των σιτηρών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πρόταση της Επιτροπής(1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής(3),  Εκτιμώντας:  ότι, σύμφωνα με το άρθρο 9 παράγραφος 3 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (4), όπως τροποποιήθηκε τελευταία από τον κονονισμό (ΕΟΚ) αριθ. 1784/81 (5), η  εξισωτική αποζημίωση για ορισμένα σιτηρά που έχουν συγκομισθεί στην Κοινότητα είναι κατά το ανώτατο όριο ίση με τη διαφορά μεταξύ της ενδεικτικής τιμής που ισχύει τον τελευταίο μήνα της περιόδου εμπορίας και εκείνης που ισχύει τον πρώτο μήνα της νέας  περιόδου εμπορίας- ότι στη διάταξη αυτή δεν λαμβάνεται αρκετά υπόψη το κόστος της αποθεματοποιήσεως κατά τους μήνες Ιούνιο και Ιούλιο- ότι αυτό το γεγονός δύναται να έχει ως αποτέλεσμα την παράδοση στην παρέμβαση ποσοτήτων που, υπό κανονικές συνθήκες,  δύνανται να παραμείνουν στην αγορά- ότι, για να αποφευχθούν οι παρεμβάσεις αυτές, ενδείκνυται ο καθορισμός του ανώτατου ποσού της αποζημιώσεως αυτής βάσει της διαφοράς των τιμών παρεμβάσεως, αυξημένης κατά το ποσό επαρκούς αριθμού μηνιαίων προσαυξήσεων,   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 9 του κανονισμού (ΕΟΚ) αριθ. 2727/75, η παράγραφος 3 αντικαθίσταται από το ακόλουθο κείμενο:  "3. Η εξισωτική αποζημίωση για καθένα από τα σιτηρά ισούται, κατ' ανώτατο όριο, με τη διαφορά μεταξύ της τιμής παρεμβάσεως, που καθορίζεται από το Συμβούλιο για τον πρώτο μήνα της περιόδου εμπορίας, αυξημένης κατά έντεκα μηνιαίες προσαυξήσεις, και  εκείνης που καθορίζεται από το Συμβούλιο για τον πρώτο μήνα της νέας περιόδου εμπορίας.".   Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο Ο Πρόεδρος Lord CARRINGTON  (1) ΕΕ αριθ. C 75 της 3. 4. 1981, σ. 8.  (2) ΕΕ αριθ. C 90 της 21. 4. 1981, σ. 101.  (3) ΕΕ αριθ. C 159 της 29. 6. 1981, σ. 27.  (4) ΕΕ αριθ. L 281 της 1. 11. 1975, σ. 1.  (5) ΕΕ αριθ. L 177 της 1. 7. 1981, σ. 1.